Source: https://disibox.com/policy/
Timestamp: 2019-02-15 22:14:32+00:00
Document Index: 14190269

Matched Legal Cases: ['§ 1', '§ 3', '§ 28', '§ 10', '§ 10', 'čl. 29', '§ 7']

Policy | DiSi BOX
1. Tieto všeobecné obchodné podmienky upravujú práva a povinnosti zmluvných strán vyplývajúce zo zmluvy o dielo a kúpnej zmluvy (ďalej len „Zmluva“), uzatvorenej medzi Dodávateľom a objednávateľom na diaľku prostredníctvom internetovej stránky www.disibox.com (ďalej len „internetový obchod“). 2. Dodávateľom je obchodná spoločnosť Westray s.r.o., so sídlom Krásnohorská 2, Bratislava 851 07, IČ 47986263, DIČ 2024167860, zapísaná v Obchodnom registre Okresného súdu Bratislava V, vložka číslo 101649/B (ďalej len „Dodávateľ“), ktorá ponúka služby a tovar prostredníctvom internetového obchodu. 3. Objednávateľom je fyzická alebo právnická osoba, ktorá odoslala Dodávateľovi objednávku prostredníctvom internetového obchodu, prípadne e-mailom, faxom, telefonicky alebo poštou (ďalej len „objednávateľ“).
Článok II – Objednávka
1. Objednávateľ si objednáva služby alebo tovar ponúkaný Dodávateľom v internetovom obchode na základe objednávky, ktorá musí obsahovať tieto náležitosti (ďalej len „objednávka“): a) identifikácia objednávateľa, t.j. jeho obchodné meno alebo meno a priezvisko, sídlo/bydlisko, IČO, DIČ, IČ DPH, kontakt (telefón a e-mailová adresa); b) presné označenie služby alebo tovaru ponúkaného v internetovom obchode, alebo popis služby, resp. tovaru, ktoré má Dodávateľ objednávateľovi dodať; c) rozsah objednávaných služieb alebo tovaru; d) spôsob dodania služieb alebo tovaru; e) adresa miesta dodania služieb alebo tovaru (ak nebude tento údaj uvedený, má sa za to, že služby a tovar majú byť dodané na adresu sídla/bydliska objednávateľa); f) čas dodania služieb alebo tovaru; g) označenie osoby oprávnenej k prevzatiu dodávaných služieb alebo tovaru; h) spôsob platby. 2. Objednávka, ktorú Dodávateľ prevezme, je považovaná za doručený návrh na uzatvorenie zmluvy. Najneskôr do dvadsiatich štyroch (24) hodín (v pracovných dňoch) odo dňa prevzatia objednávky sa Dodávateľ spojí s objednávateľom, overí náležitosti objednávky a možnosti jej uskutočnenia a prípadne vyzve objednávateľa k odstráneniu nedostatkov objednávky, k jej spresneniu alebo doplneniu. 3. Zmluva je uzatvorená momentom prijatia objednávky, resp. zmenenej objednávky Dodávateľom, pričom Dodávateľ potvrdí objednávateľovi takéto prijatie objednávky telefonicky alebo e-mailom. 4. Dodávateľ nenesie zodpovednosť za kvalitu objednávateľom dodaných fotografií, obrazových predlôh, ani za vhodnosť ich použitia. Na prípadnú nevhodnosť týchto podkladov je objednávateľ upozorní prostredníctvom editoru po nahratí a úprave fotografie pri vytváraní objednávky. 5. Objednávateľ zaslaním fotografií alebo iných obrazových predlôh vyhlasuje, že v zmysle autorského zákona (zákon č. 618/2003 Z.z.) je oprávnený s týmito podkladmi nakladať. 6. Dodávateľ si vyhradzuje právo neprijať objednávku alebo jej časť v týchto prípadoch: a) ak objednávateľ na výzvu Dodávateľa neodstráni nedostatky objednávky, resp. ju nespresní alebo nedoplní; b) ak podklady dodané objednávateľom, na základe ktorých majú byť dodané služby alebo tovar, nezodpovedajú minimálnym technickým požiadavkám určených Dodávateľom na jeho výrobu alebo obsahujú fotografie alebo iné obrázkové predlohy, ktorých zverejňovanie je v rozpore s právnymi predpismi platnými na území Slovenskej republiky; c) ak nie je dočasne z prevádzkových, alebo technických dôvodov možné v internetovom obchode ponúkané služby a tovar dodať. 7. Objednávateľ má právo stornovať – zrušiť (telefonicky alebo e-mailom) objednávku bez udania dôvodu až do doby jej prijatia Dodávateľom.
Článok III – Dodacie lehoty
1. Dodacie lehoty sú pre dodanie jednotlivých druhov ponúkaných služieb alebo tovarov rôzne, a to v závislosti od náročnosti ich vyhotovenia alebo uskutočnenia. 2. Bežná dodacia doba však zvyčajne neprekračuje 21 kalendárnych dní. Ak je konkrétny DiSi box na sklade, dodacia doba sa znižuje na niekoľko dní, prípadne je box možný k odberu ihneď. 3. Záväzný termín dodávky služieb alebo tovaru bude odberateľovi oznámený pri prijatí objednávky. Vo výnimočných prípadoch (napr. pri zadaní špecifických požiadaviek) môže byť dodacia lehota dlhšia, čo bude bez zbytočného odkladu objednávateľovi oznámené telefonicky alebo e-mailom.
Článok IV – Cena, platobné podmienky a preprava
1. Cena služieb a tovarov je stanovená podľa cenníka Dodávateľa zverejneného na stránke internetového obchodu. Cena za dodanie služby alebo tovaru podľa individuálnych požiadaviek odberateľa bude stanovená na základe výpočtu v závislosti od spôsobu vyhotovenia, použitého materiálu alebo náročnosti vyhotovenia, či inštalácie. Cena je vždy uvádzaná s DPH, ak nie je uvedené inak. 2. Dodávateľ si vyhradzuje právo zmeny zverejnenej ceny služieb alebo tovarov v nadväznosti na zmenu ceny zo strany subdodávateľov, výrobcov, dovozcov a pod. Aktuálnu cena služby alebo tovaru oznámi Dodávateľ objednávateľovi vždy pri prijatí objednávky. Objednávateľ je oprávnený objednávku stornovať v prípade, že so zmenenou cenou nesúhlasí. 3. Objednávateľ uhrádza platbu za služby alebo tovar prostredníctvom TatraPay (platobná brána internetového bankovníctva), CardPay (platba cez virtuálny POS terminál Tatra Banky. Platba možná platobnými kartami VISA, VISA Electron, MasterCard, Maestro. Použiť môžete uvedené karty vydané akoukoľvek bankovou inštitúciou.), PayPal, bankovým prevodom, alebo vkladom na účet Dodávateľa, ktorý bude objednávateľovi oznámený pri prijatí objednávky, alebo na základe Dodávateľom vystavenej faktúry. 4. Objednávateľ si môže zvoliť spôsob doručenia tovaru, a to: a) osobným odberom, b) kuriérom (zasielateľskou službou) – cena je stanovená podľa platného cenníka vybranej kuriérskej spoločnosti. 5. Výška nákladov spojených s dodaním služieb alebo tovaru bude objednávateľovi oznámená pri prijatí objednávky.
1. Objednávateľ sa zaväzuje prevziať tovar v dohodnutom čase na adrese uvedenej na objednávke. 2. Pri preberaní tovaru je objednávateľ povinný skontrolovať fyzickú neporušenosť a kompletnosť dodaného tovaru. Pokiaľ je dodaný tovar viditeľne poškodený alebo zničený, objednávateľ je povinný tovar neprevziať a bezodkladne kontaktovať Dodávateľa a so zasielateľskou spoločnosťou spísať zápis o škode. 3. Objednávateľ nadobúda vlastnícke právo k tovaru až uhradením úplnej ceny a ďalších peňažných plnení dohodnutých s Dodávateľom. Do doby prechodu vlastníckych práv z Dodávateľa na objednávateľa, ktorý už má tovar v držbe, má objednávateľ všetky povinnosti uschovateľa veci a je povinný tovar na vlastné náklady bezpečne uschovať a označiť ho tak, aby bol za každých okolností identifikovateľný ako tovar Dodávateľa. 4. Nebezpečenstvo škody na tovare prechádza na objednávateľa v čase, keď prevezme tovar, alebo keď tak neurobí v dohodnutom čase, tak v čase keď mu Dodávateľ umožni s tovarom nakladať, ale objednávateľ tovar neprevezme.
Článok VI – Odstúpenie od zmluvy
1. Objednávateľ je oprávnený bez uvedenia dôvodu odstúpiť od zmluvy do štrnástich (14) pracovných dní odo dňa prevzatia tovaru alebo od uzatvorenia zmluvy o poskytnutí služby. Odstúpenie od zmluvy musí byť uskutočnené písomnou formou, musí obsahovať všetky údaje slúžiace k identifikácii tovaru, zmluvných strán a musí byť vo vyššie uvedenej lehote doručené spolu s tovarom do sídla Dodávateľa na náklady a zodpovednosť objednávateľa. Náklady na vrátenie tovaru znáša objednávateľ. Tovar nesmie byť poškodený, používaný, musí byť v pôvodnom obale a spolu s tovarom musí objednávateľ odovzdať všetky dokumenty týkajúce sa predmetného tovaru, ktoré obdržal pri jeho kúpe. Objednávateľ súhlasí a berie na vedomie, že písomnou formou sa v tomto prípade rozumie listina o odstúpení od zmluvy podpísaná Objednávateľom. Tovar zaslaný Dodávateľovi vo forme dobierky nie je Dodávateľ povinný prijať. 2. Pri dodržaní vyššie uvedených povinností, Dodávateľ prevezme tovar späť a do tridsiatich (30) dní odo dňa odstúpenia od zmluvy vráti cenu zaplatenú za tovar alebo jej časť objednávateľovi. Odstúpením od zmluvy sa táto zrušuje od počiatku. 3. Objednávateľ nemôže odstúpiť od zmluvy, ktorej predmetom je predaj tovaru zhotoveného podľa osobitých požiadaviek objednávateľa alebo určeného osobitne pre jedného objednávateľa, alebo tovaru, ktorý vzhľadom na jeho vlastnosti nemožno vrátiť. 4. Dodávateľ je oprávnený odstúpiť od zmluvy, ak: a) sa tovar už prestal vyrábať, b) dovozca zmenil cenu dodávaného tovaru, c) cena tovaru oznámená objednávateľovi bola preukázateľne nesprávna.
Článok VII – Reklamácie, Záruka
1. Na dodávaný tovar je objednávateľovi poskytnutá záručná doba dvadsaťštyri (24) mesiacov. Záručná doba začína plynúť v deň odovzdania tovaru objednávateľovi. Ku každému tovaru zakúpenému u Dodávateľa bude pri jeho dodaní objednávateľovi priložený doklad o zaplatení, ktorý slúži zároveň ako záručný list. 2. V prípade reklamácie je objednávateľ povinný písomne oznámiť Dodávateľovi, že daný tovar má vady a uviesť, akým spôsobom sa vady prejavujú. 3. Pri uplatnení reklamácie je objednávateľ povinný na vlastné náklady doručiť Dodávateľovi reklamovaný tovar čistý, mechanicky nepoškodený, v originálnom balení, vrátane záručného listu, resp. dokladu o zaplatení. 4. Oprávnenie na záruku zaniká v prípade, že k vade došlo mechanickým poškodením tovaru, prevádzkovaním tovaru v nevhodných podmienkach, neodbornou montážou, nedodržaním príslušných noriem zo strany objednávateľa alebo osoby, ktorá objednávateľovi montáž vykonala. Zo záruky sú tiež vyňaté chyby spôsobené živelnou pohromou a nesprávnym zaobchádzaním. 5. Spotrebiteľ má právo obrátiť sa na predávajúceho so žiadosťou o nápravu, ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva. Ak predávajúci na žiadosť spotrebiteľa odpovie zamietavo alebo na ňu do 30 dní odo dňa jej odoslania neodpovie vôbec, spotrebiteľ má právo podať návrh na začatie alternatívneho riešenia sporu (ďalej len „ARS“). Formou ARS môžu byť riešené iba spory vyplývajúce zo zmluvy medzi predávajúcim a spotrebiteľom a spory s touto zmluvou súvisiace, s výnimkou sporov podľa ust. § 1 ods. 4 zákona č. 391/2015 Z.z. a sporov, ktorých hodnota neprevyšuje 20 EUR. Návrh na začatie ARS sa podáva k subjektu ARS podľa ust. § 3 citovaného zákona, a to za pomoci k tomu určenej platformy alebo formulára, ktorého vzor tvorí prílohu č. 1 citovaného zákona. Subjekt ARS môže od spotrebiteľa požadovať úhradu poplatku za začatie ARS, maximálne však do výšky 5 EUR s DPH. Ak sú na ARS príslušné viaceré subjekty, právo voľby, ktorému z nich podá návrh, má spotrebiteľ. Okrem ARS má spotrebiteľ právo obrátiť sa na vecne a miestne príslušný všeobecný alebo rozhodcovský súd. Platforma ARS je dostupná na internetových stránkach: ec.europa.eu/consumers/odr/index_en.htm
1. Objednávateľ uzatvorením kúpnej zmluvy udeľuje súhlas so zaradením všetkých vyplnených osobných a iných údajov v objednávke, ako aj ďalších údajov získaných pri obchodnom styku (ďalej jen „osobné údaje“) do databázy spoločnosti Dodávateľa a s ich spracovaním. 2. Osobné údaje sa budú spracovávať na obchodné a marketingové potreby Dodávateľa, okrem iného aj prostredníctvom elektronických prostriedkov (napríklad formou e-mailu). 3. Súhlas sa poskytuje do odvolania súhlasu. Dotknutá osoba berie na vedomie, že má práva podľa zákona č. 122/2013 Z. z., o ochrane osobných údajov a o zmene a doplnení niektorých zákonov, t. j. predovšetkým, že poskytnutie osobných údajov je dobrovoľné a že má právo prístupu k osobným údajom. Každá dotknutá osoba má práva najmä podľa § 28 zákona o ochrane osobných údajov, t.j. okrem iného na základe písomnej žiadosti od prevádzkovateľa vyžadovať opravu alebo likvidáciu svojich nesprávnych, neúplných alebo neaktuálnych osobných údajov, likvidáciu jej osobných údajov, ktorých účel spracúvania sa skončil, blokovanie jej osobných údajov z dôvodu odvolania súhlasu pred uplynutím času jeho platnosti. Dotknutá osoba má ďalej na základe písomnej žiadosti právo u prevádzkovateľa/Dodávateľa/ namietať voči využívaniu osobných údajov uvedených v § 10 ods. 3 písm. d) zákona o ochrane osobných údajov na účely priameho marketingu v poštovom styku, alebo poskytovaniu osobných údajov uvedených v § 10 ods. 3 písm. d) zákona o ochrane osobných údajov na účely priameho marketingu. Dotknutá osoba pri podozrení, že jej osobné údaje sa neoprávnene spracúvajú, môže podať Úradu pre ochranu osobných údajov návrh na začatie konania o ochrane osobných údajov.
1. Dodávateľ, ktorý spravuje webové stránky www.disibox.com (ďalej len “stránky”), chce čo najpodrobnejšie opísať správu týchto stránok z hľadiska spracovania osobných údajov používateľov a návštevníkov stránok. Túto informáciu poskytujeme používateľom služieb týchto stránok aj v zmysle vnútroštátnych právnych predpisov platných v oblasti spracovania osobných údajov. Táto informácia neplatí pre iné webové stránky, ktoré používatelia môžu navštíviť prostredníctvom externých odkazov, za ktoré spoločnosť nenesie žiadnu zodpovednosť. .2 Nasledujúce informácie vychádzajú aj z Odporúčania č. 2/2001, ktoré prijala dňa 17. mája 2001 Skupina európskych garantov na ochranu osobných údajov zriadená podľa čl. 29 smernice č. 95/46/ES, týkajúceho sa zberu osobných údajov na internete, s cieľom identifikovať minimálne požiadavky na zhromažďovanie osobných údajov a na zabezpečenie dôveryhodnosti a zákonnosti tejto činnosti (v zmysle článkov 6, 7, 10 a 11 smernice 95/46/ES).
1. Osoby, ktorých sa osobné údaje týkajú, majú právo kedykoľvek dostať potvrdenie, či takéto údaje existujú alebo nie a dozvedieť sa ich obsah a pôvod, skontrolovať ich správnosť alebo požiadať o ich doplnenie, aktualizáciu alebo opravu. Okrem toho majú právo požiadať o ich vymazanie, zmenu na anonymnú formu alebo zablokovanie, ak sú údaje spracovávané v rozpore so zákonom, a v každom prípade majú právo aj odmietnuť ich spracovávanie zo zákonných dôvodov. 2. Žiadosti je potrebné zaslať Dodávateľovi e-mailom na adresu: info@disibox.com alebo poštou na už vyššie uvedenú adresu.
3. Spracovanie údajov v súvislosti s internetovými službami ponúkanými na týchto stránkach sa vykonáva v sídle Dodávateľa, a zabezpečujú ho výlučne zamestnanci. Žiadne údaje pochádzajúce z internetových služieb nesmú byť poskytnuté iným alebo rozširované. Osobné údaje poskytnuté objednávateľmi, ktorí požiadajú o dodanie tovaru alebo služby, budú použité len na účely dodania tovaru alebo vykonania služby alebo požadovaného plnenia a neposkytujú sa tretím osobám, s výnimkou prípadu, keď ich poskytnutie vyžaduje zákon alebo keď je to nevyhnutné na plnenie požadovaných služieb. 2. Účelom spracúvania osobných údajov je poskytovanie kvalitných obchodno-výrobných služieb a zabezpečenie riadneho dodania požadovaného DiSi boxu objednávateľovi a poskytovanie potrebných/požadovaných informácií a detailov o konkrétnej ponuke alebo reakcie na otázky objednávateľa. Účelom spracúvania osobných údajov je aj následná marketingová činnosť, ktorá je realizovaná prostriedkami priameho marketingu.
a) meno a priezvisko, b) adresa na doručenie, c) emailová adresa, d) telefónne číslo.
1. Osobné údaje sa spracovávajú v papierovej forme a/alebo elektronickej forme počas obdobia potrebného na dosiahnutie cieľov, pre ktoré boli zhromaždené. Na zabránenie strate údajov, nezákonnému alebo nesprávnemu použitiu a neoprávneným prístupom sa dodržiavajú sa osobitné bezpečnostné opatrenia.
IX. KONTAKTNÉ ÚDAJE DODÁVATEĽA
Westray, s.r.o.
adresa: Krásnohorská 2, Bratislava 851 07
kontaktný telefón: 0950 444 116
e-mail: info@disibox.com
web: www.disibox.com
1. Objednávateľ zaslaním objednávky Dodávateľovi vyhlasuje, že v zmysle § 7 ods. 1 zákona o ochrane osobných údajov č. 428/2002 Z.z súhlasí, aby Dodávateľ spracoval a uschovával jeho osobné údaje, najmä tie, ktoré sú uvedené vyššie a/alebo ktoré sú potrebné pri činnosti Dodávateľa a spracovával ich vo všetkých svojich informačných systémoch. Dodávateľ sa zaväzuje, že bude s osobnými údajmi objednávateľa zaobchádzať a nakladať v súlade s platnými právnymi predpismi Slovenskej republiky. Objednávateľ udeľuje Dodávateľovi tento súhlas na dobu určitú do splnenia účelu spracúvania osobných údajov objednávateľa. Dodávateľ po splnení účelu spracúvania zabezpečí bezodkladne likvidáciu osobných údajov objednávateľa. Súhlas so spracovaním osobných údajov môže objednávateľ odvolať kedykoľvek písomnou formou. Dodávateľ sa zaväzuje nesprístupniť bez predchádzajúceho výslovného súhlasu objednávateľa tretím osobám jeho osobné údaje, okrem prípadu, ak by bola Dodávateľovi zákonom alebo rozhodnutím príslušného štátneho orgánu alebo súdu uložená povinnosť takéto údaje sprístupniť. 2. Právne vzťahy vyplývajúce zo zmluvy a bližšie neupravené týmito Všeobecnými obchodnými podmienkami sa riadia najmä Obchodným zákonníkom (zákon č. 513/1991 Zb.), Občianskym zákonníkom (zákon č. 40/1964 Zb.) a Zákonom o ochrane spotrebiteľa pri podomovom predaji a zásielkovom predaji (zákon č. 108/2000 Z.z.). 3. Tieto Všeobecné obchodné podmienky sú neoddeliteľnou súčasťou každej zmluvy uzatvorenej podľa nich. 4. Objednávateľ vyhlasuje, že pred zaslaním objednávky Dodávateľovi sa oboznámil s týmito Všeobecnými obchodnými podmienkami Dodávateľa a vyjadruje s nimi súhlas. Tieto Všeobecné obchodné podmienky vstupujú do platnosti dňa 2. 10. 2014. 5. Všetky prípadné súdne a iné spory sa budú riešiť podľa práva Slovenskej republiky.